قال بيان لوزارة الداخلية ان 8 من المغاربة كانو يتواجدون في مناطق النزاع بسوريا٬ اي كيحاربو مع داعش٬ قد سمحت لهم السلطات المغربية من “العودة الى بلدهم الاصلي في كل امان”. وذكر البيان ان هاد الشي يدخل “في إطار مساهمتها في الجهود الدولية المرتبطة بمكافحة الإرهاب والوفاء بمسؤولية حماية المواطنين”. واكد البيان ان “هؤلاء المرحلين سيخضعون لأبحاث قضائية من أجل تورطهم المحتمل في قضايا مرتبطة بالإرهاب، تحت إشراف النيابة العامة المختصة”. وفق مصدر “كود” فان هاد 8 كلهم رجالة. دابا هاد الشي خاصو نقاش بحال للي واقع فدول اوربية٬ واش هاد المحاربين اللي مشاو كافرين بالدولة المغربية وسبوها وكفرو بيها يسمح ليهم يرجعو. اييه غاديين يتحاكمو حقاش اللي داروه كيعاقب عليه قانون الارهاب ولكن هما ما بغاوش الجنسية المغربية علاش الدولة تحمل المسؤولية ودخلهم وتخسر عليهم لفلوس الا الى كانو غاديين يتعاونو مع السلطات الامنية اللي مكلفة بالارهاب ويخيوو لمزيودة واكثر من لمزيودة. وحتى هادي وما ممكن نثيقو فيهم. 
ودابا خاص نقاش واش يسمحو ليهم يرجعو ولا اللا: 8 لمغاربة كانو كيقاتلو مع داعش فسوريا سمحات ليهم السلطات يرجعو